หลังจากที่แฟนฝังยาคุมมาหลายเดือนแล้ว แล้วช่วงหลังๆเวลามีเพศสัมพันธ์ก็ไม่ได้สวมถุงยางอนามัย แล้วตกขาวแฟนผมมาเยอะกว่าตอนที่ฝังแรกๆนี่คือแฟนผมท้องมั้ยครับ แต่พึ่งตรวจไปเมื่อวานขึ้น 1 ขีดครับ
สวัสดีค่ะ หากฝังยาคุมกำเนิดมาหลายเดือนแล้ว ยาฝังก็จะช่วยป้องกันการตั้งครรภ์ได้มากกว่า 99% ดังนั้น แม้จะไม่ได้ใส่ถุงยางอนามัยก็ตาม ก็จะมีโอกาสตั้งครรภ์เพียง 0.05% ซึ่งถือว่าน้อยมากมากค่ะนอกจากนี้ หากได้ตรวจหาการตั้งครรภ์ดูแล้วไม่พบ อาการตกขาวที่มีปริมาณมาก จึงไม่ได้เกิดจากการตั้งครรภ์ค่ะ แต่อาจเกิดจากการเปลี่ยนแปลงของฮอร์โมน จากผลของยาฝังได้ แต่หากตกขาวมีลักษณะที่ผิดปกติ เช่น มีกลิ่นเหม็น มีสีเขียวเหลืองคล้ายหนอง มีแสบหรือคันช่องคลอดร่วม ก็อาจเกิดจากสาเหตุ เช่น มีการติดเชื้อในช่องคลอด มีมดลูกอักเสบ เป็นต้น ซึ่งในกรณีนี้ก็ควรไปพบแพทย์เพื่อตรวจหาสาเหตุและรักษาค่ะ